อยากสอบถามค่ะเคยจัดฟันตอนม.5 เป็นระยะเวลา20เดือนโดยไม่ได้ถอนฟัน หลังจากถอดเครื่องมือก็ใส่รีเทนเนอร์ตลอดมา2ปีแต่ปีที่3ใส่บ้างไม่ใส่บ้างใส่แต่ตอนนอน แล้วได้ไปอุดฟันอีกที่ทำฟันแนะนำให้ถอนฟันซี่สุดท้ายทั้งบนและล่างทั้ง2ข้างเพราะเหงือกอาจอักเสบ แบบนี้ต้องไปเปลี่ยนรีเทนเนอร์ใหม่มั้ยคะหรือว่าสามารถใช้อันเก่าได้เพราะฟันอันสุดท้ายหายไปทั้งบนและล่าง
สวัสดีค่ะ ในกรณีดังกล่าวควรปรึกษาทันตแพทย์ผู้จะทำการถอนฟัน ว่าหลังจัดฟันได้มีการใส่รีเทนเนอร์บ้างช่วงก่อนนอน การถอนฟันครั้งนี้จะมีปัญหาอะไรหรือไม่ หากจำเป็นต้องถอนก็ควรต้องถอนค่ะ รีเทนเนอร์เป็นการใส่เครื่องมือเพื่อประคองฟันและป้องกันฟันล้ม โดยหากมีการถอนทั้งซี่ล่างและบนไปพร้อมกัน ไม่ได้เหลือแค่อันใดอันหนึ่งไว้ทำให้สบฟันไม่ได้ ก็น่าจะไม่มีปัญหาอะไรในการใช้รีเทนเนอร์อันเดิม ยกเว้นว่าพอใส่ไปแล้วรู้สึกว่าหลวม ไม่พอดีกับฟันและเหงือก อาจจะต้องปรึกษาทันตแพทย์เพื่อทำรีเทนเนอร์อันใหม่ค่ะ